Soos 'donderweer' toe boom huis tref | Netwerk24
Pa naby kleuterskool doodgeskiet
Die koelbloedige moord op 'n pa van 'n jong kind het Woensdagoggend opnuut skokgolwe deur die Vrystaatse Goudveld gestuur.
SAID onderskep R10 miljoen se vervalste goedere
Lede van die Suid-Afrikaanse Inkomstediens (SAID) het op vervalste klere en skoene van sowat R10 miljoen in die Wes-Kaap beslag gelê.
Rowers wou boer saam met huis laat brand
"Gaan lê in die bed sodat jy saam in die huis kan braai."
Ulengo terug by die huis
Nóg 'n verlore seun van Vrystaat Rugby, die Springbok-vleuel Jamba Ulengo, is terug by die huis.
'MoliWood' nou in verskillende gholfkampe
Dit is "Voordeel, Molinari" in dié tweestryd.
G'n keer aan Delien ondanks tref-en-trap-ongeluk
Die 16-jarige Delien Kleinhans gaan vir die tweede agtereenvolgende jaar as promotorskeuse speelkans in die internasionale Futures-tennistoernooie in Stellenbosch kry.
Regsfirma 'het reg opgetree' oor SAID se Makwakwa
Hogan Lovells het nie onprofessioneel opgetree in die ondersoek wat die firma vir die SAID oor Jonas Makwakwa gedoen het nie, is pas bevind.
Standard Bank dank dalk meer as 500 af
Die meeste personeellede wat deur die moontlike afleggings geraak word, is tans bestuurders of uitvoerende beamptes.
SAUK het dalk nie geld vir salarisse in Januarie
Teen Januarie sal die SAUK se kontantreserwes reeds skerp gedaal het en sal salarisse beswaarlik betaal kan word.
Die tyd is reg vir koning Charles III
Op 70 skyn die kollig uiteindelik op prins Charles. Hy is die kroonprins wat tot nog toe die langste moes wag om die Britse troon te bestyg, maar is ook die beste gekwalifiseerd om die leisels as koning oor te neem, berig Arlene Prinsloo.
Hoe vry jy met 'n spook?
Sy is skoon begeesterd noudat spoke ook op die liefdesmark is. Jy kan selfs met een trou, skryf Erla-Mari Diedericks.
KYK: 'n Joburger in pers Pretoria
Oktober is pas verby en daarmee saam is al die pers van Pretoria ook op sy laaste.
Vermaak wat die voete laat jeuk vir die vakansietyd
Supersjef Bertus Basson se 7 feestydresepte
Beïndruk jou familie en skoonfamilie die feestyd met supersjef Bertus Basson se watertand resepte.
Konserte om siek klein 'Lielie Muis' te help
'n Groot groep Suid-Afrikaanse musikante gaan die naweek saamspan om geld in te samel vir 'n plaaslike radio-omroeper se baba, wat nou al weke lank in die hospitaal is.
Emo, Sarah en Kwesta laat liggies skyn
Bekende kunstenaars soos Emo Adams, Sarah Theron en Kwesta gaan vanjaar die vermaak verskaf ten tyde van die aanskakeling van die Kersfeesliggies in Kaapstad.
Soos 'donderweer' toe boom huis tref
Deur Cara-Lee Dorfling 13 Februarie 2018 13:51
'n Rustige nag het in 'n oogwink in iets wat soos 'n donderstorm geklink het verander, toe 'n sytak van 'n reuse-boom deur 'n huis se dak steek.
"Dit het geklink soos vreeslike donderweer," het Hermanus Bruintjies (66) Dinsdagoggend voor die gesin se huis in Helenvale, Port Elizabeth, gesê.
Die woonbuurt is berug oor die bendeskietery wat daagliks, dag én nag, hier voorkom, en die onbekende dreungeluide het Hermanus omstreeks 02:30 vinnig uit sy bed laat spring.
Hermanus Bruintjies (66) wys hoe die groot sytak van die boom op sy huis in Helenvale geval het. Foto: Lulama Zenzile
"Ek het dadelik na die kinders se kamer toe gegaan om te kyk of hulle oukei is. Toe ek in die kamer kom, sien ek die tak wat deur die dak steek en ek het geweet 'n deel van die boom voor ons huis het afgebreek."
'n Tak van dié boom het sowat vyf jaar gelede begin tekens toon dat dit gaan afbreek.
Hermanus sê hy het in 'n plaaslike koerant gemeld dat die boom 'n gevaar inhou, met die hoop dat iemand tot hul redding kom om die boom te verwyder.
"Gelukkig is nie een van die drie kinders of die baba, wat in die kamer slaap, beseer toe die boom val nie," sê Lorna (39), Hermanus se vrou.
"Ons het almal dadelik uit die huis gekry, want ons het nie geweet wat volgende gaan gebeur nie. Ek was vreesbevange dat die hele huis ineen sal stort," sê Lorna.
Teen sonop kon die Bruintjies-gesin die situasie in oënskou neem.
Elroy Japhta (links) en Previne Stuurman (regs) wys waar die tak Dinsdagoggend vroeg deur die huis se dak gesteek het. Foto: Lulama Zenzile
Dele van die huis, wat sewe mense huisves, se dak is deur die tak beskadig. Hulle vrees dat die mure beskadig is nadat die swaar tak op die dak geval het.
Agter die huis lyk dit asof daar oornag 'n bos gegroei het, soos die blare en takke die erf vol lê.
Hermanus sê almal in die buurt het altyd die boom se skaduwee geniet, maar nou is hulle alleen met die skade gelaat.
"Ons het geen ander heenkome nie, dit is ons enigste huis, ons sal hier moet slaap. Ek hoop net iemand kan die boom kom help verwyder."
John Best, burgemeesterskomiteelid vir veiligheid en sekuriteit in die Nelson Mandelabaai-metro, sê hoewel 'n boom in 'n erf die huiseienaar se verantwoordelikheid is, het hy voorgestel die wyksraadslid kontak die plaaslike rampbestuurspan om die gesin by te staan.